### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 23. februar 2022 har vedtaget Magistratens indstilling i overensstemmelse med erklæringen med bemærkninger fra Sundheds- og Omsorgsudvalget af 9. februar 2022.

Socialistisk Folkepartis og Enhedslisten de Rød-Grønnes byrådsgrupper kunne tiltræde udvalgserklæringen med bemærkning om, at de ønsker driften hjemtaget senest ved udløbet af den forlængede kontraktperiode.

### Resumé

Forenede Care overtog den 1. september 2014 drift og udvikling af plejehjemmet, hjemmepleje til beboerne i ældreboligerne samt hele lokalcentret inkl. drift af cafeen og alle aktiviteter på lokalcentret i et offentlig-privat samarbejde. Målet med udbuddet var at skabe et offentlig-privat samarbejde, som gav grobund for innovation og gensidig inspiration og læring om bl.a.; hvad der øger livskvaliteten og skaber rammerne for det gode ældreliv, ledelse og medarbejdertrivsel og optimering af driften.

Den oprindelige kontrakt med Forenede Care udløb den 31. august 2020, men blev forlænget af Byrådet til d. 31. august 2022. [adresse] har stadig én option på at forlænge kontrakten med 24 måneder.

Sundhed og Omsorg indstiller, at optionen benyttes.

### Indstilling

Det indstilles:

At 1) kontrakten med Forenede Care om driften af [adresse] med tilhørende faciliteter forlænges i to år til og med 31. august 2024.

### Sagens forløb

27-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-01-2022 Magistraten

Fremsendes til [adresse] med bemærkning, at Magistraten i mødet den 31. januar 2022 anbefaler, at byrådet tiltræder Magistratsafdelingen for Sundhed og Omsorgs indstilling af 21. januar 2022.

Bettina Overgaard tog forbehold.

Zehnia Lassen og Bettina Overgaard ønsker, at byrådet nu beslutter at driften hjemtages ved udløbet af den forlængede kontraktsperiode.

 02-02-2022 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 2. februar 2022.
 09-02-2022 Sundheds- og Omsorgsudvalget

Cirkeline Larsen, Laust Madsen, Victor Madsen, Margit Jepsen og Brian Kristiansen kunne tiltræde indstillingen i overensstemmelse med Magistratens anbefaling med bemærkning, at der ønskes status efter 6-12 mdr. på, hvordan det går, og hvad der har været af læring, samt at forvaltningen fremsender indstilling til byrådet senest et år inden kontraktudløb med stillingtagen til udbud eller hjemtagelse.

Peder Knudsen og Tilde Simonsen kunne tiltræde indstillingen i overensstemmelse med Magistratens anbefaling med bemærkning, at der allerede nu bør træffes beslutningen om, hvordan plejehjemmet skal drives fremadrettet, samt at driften bør hjemtages.

 23-02-2022 Aarhus Byråd
Tilbagesendes Magistratsafdelingen for Sundhed og Omsorg med bemærkning, at byrådet i sit møde den 23. februar 2022 har vedtaget Magistratens indstilling i overensstemmelse med erklæringen med bemærkninger fra Sundheds- og Omsorgsudvalget af 9. februar 2022.

Socialistisk Folkepartis og Enhedslisten de Rød-Grønnes byrådsgrupper kunne tiltræde udvalgserklæringen med bemærkning om, at de ønsker driften hjemtaget senest ved udløbet af den forlængede kontraktperiode.